UZNESENIE VLÁDY SLOVENSKEJ REPUBLIKY
č. 1162
z 1. decembra 2004

k návrhu na zriadenie Rady vlády Slovenskej republiky pre bezpečnosť cestnej premávky

Číslo materiálu:	23745/2004	
Predkladateľ:	minister dopravy, pôšt a telekomunikácií	
Vláda
A.	schvaľuje
A.1.	návrh na zriadenie Rady vlády Slovenskej republiky pre bezpečnosť cestnej premávky (ďalej len „Rada“),
A.2.	štatút s pripomienkou prijatou na rokovaní vlády, zloženie Rady, rokovací poriadok a organizačné riešenie Rady pri Ministerstve dopravy, pôšt a telekomunikácií SR;
B.	ukladá
ministrovi dopravy, pôšt a telekomunikácií
B.1.	v spolupráci s ministrom vnútra, ministrom obrany, podpredsedom vlády a ministrom spravodlivosti, ministrom školstva, ministrom zdravotníctva, ministrom životného prostredia, ministrom výstavby a regionálneho rozvoja vypracovať a predložiť na rokovanie vlády Národný plán na zvýšenie bezpečnosti cestnej premávky na II. polrok 2005
	do 15. mája 2005
B.2.	v spolupráci s ministrom vnútra, ministrom obrany, podpredsedom vlády a ministrom spravodlivosti, ministrom školstva, ministrom zdravotníctva,  ministrom životného prostredia, ministrom výstavby a regionálneho rozvoja zabezpečiť finančné prostriedky a vykonanie rozpočtových opatrení z rozpočtových kapitol riadených rezortov pre zriadenie a riadny výkon činnosti Rady podľa časti A tohto uznesenia
	každoročne pri zostavovaní štátneho rozpočtu na príslušný rok.
Vykonajú:	podpredseda vlády a minister spravodlivosti
		minister dopravy, pôšt a telekomunikácií
		ministrom vnútra
		ministrom obrany
		ministrom školstva
		ministrom zdravotníctva
		ministrom životného prostredia
		ministrom výstavby a regionálneho rozvoja